CELEX: 62014CN0240
Language: sl
Date: 2014-05-12 00:00:00
Title: Zadeva C-240/14: Predlog za sprejetje predhodne odločbe, ki ga je vložilo Landesgerichts Korneuburg (Avstrija) 12. maja 2014 – Eleonore Prüller-Frey proti Norbertu Brodnigu, Axa Versicherung AG

11.8.2014   
            
            
               SL
            
            
               Uradni list Evropske unije
            
            
               C 261/14
            
         Predlog za sprejetje predhodne odločbe, ki ga je vložilo Landesgerichts Korneuburg (Avstrija) 12. maja 2014 – Eleonore Prüller-Frey proti Norbertu Brodnigu, Axa Versicherung AG
   (Zadeva C-240/14)
   2014/C 261/21
   Jezik postopka: nemščina
   
      Predložitveno sodišče
   
   Landesgericht Korneuburg
   
      Stranke v postopku v glavni stvari
   
   
      Tožeča stranka: Eleonore Prüller-Frey
   
      Toženi stranki: Norbert Brodnig, Axa Versicherung AG
   
      Vprašanja za predhodno odločanje
   
   
               1.
            
            
               Ali je treba člen 2(1)(a) in (c) Uredbe Sveta (ES) št. 2027/97 z dne 9. oktobra 1997 o odgovornosti letalskih prevoznikov v primeru nesreč (1), člen 3(c) in (g) Uredbe (ES) št. 785/2004 Evropskega parlamenta in Sveta z dne 21. aprila 2004 o zahtevah v zvezi z zavarovanjem za letalske prevoznike in operaterje (2) ter člen 1(1) Konvencije o poenotenju nekaterih pravil za mednarodni letalski prevoz (3), podpisane v Montrealu 28. maja 1999, razlagati tako, da je treba odškodninske zahtevke oškodovanke,
               
                           —
                        
                        
                           ki je bila potnica v zrakoplovu, katerega kraj vzleta in pristanka je bil isti kraj države članice,
                        
                     
                           —
                        
                        
                           ki jo je pilot prevažal brezplačno,
                        
                     
                           —
                        
                        
                           pri čemer je bil namen leta ogled nepremičnine od zgoraj zaradi načrtovanega nepremičninskega posla s pilotom, in
                        
                     
                           —
                        
                        
                           ki je v nesreči zrakoplova utrpela poškodbe na telesu,
                        
                     presojati izključno v skladu s členom 17 Konvencije o poenotenju nekaterih pravil za mednarodni letalski prevoz, podpisane v Montrealu 28. maja 1999, in se nacionalno pravo ne uporabi?
               Če je odgovor na prvo vprašanje pritrdilen:
            
         
               2.
            
            
               Ali je treba člen 33 Konvencije o poenotenju nekaterih pravil za mednarodni letalski prevoz, podpisane v Montrealu 28. maja 1999, in člen 67 Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (4) razlagati tako, da je mogoče pristojnost za obravnavanje in odločanje o odškodninskih zahtevkih, omenjenih v prvem vprašanju, presojati samo v skladu s členom 33 Konvencije o poenotenju nekaterih pravil za mednarodni letalski prevoz, podpisane v Montrealu 28. maja 1999?
               Če je odgovor na prvo vprašanje pritrdilen:
            
         
               3.
            
            
               Ali je treba člen 29 Konvencije o poenotenju nekaterih pravil za mednarodni letalski prevoz, podpisane v Montrealu 28. maja 1999, in člen 18 Uredbe (ES) št. 864/2007 Evropskega parlamenta in Sveta z dne 11. julija 2007 o pravu, ki se uporablja za nepogodbene obveznosti (5), razlagati tako, da nasprotujeta nacionalni ureditvi, ki določa neposredno tožbo oškodovanke, navedene v prvem vprašanju, proti zavarovalcu obveznega škodnega zavarovanja povzročitelja škode?
               Če je odgovor na prvo vprašanje nikalen:
            
         
               4.
            
            
               Ali je treba člen 7(1)(f) Druge Direktive Sveta z dne 22. junija 1988 o usklajevanju zakonov in drugih predpisov o neposrednem zavarovanju razen življenjskega zavarovanja, ki opredeljuje določbe za učinkovito uresničevanje svobode opravljanja storitev in o spremembah Direktive 73/239/EGS (88/357/EGS) (6) in člen 18 Uredbe (ES) št. 864/2007 Evropskega parlamenta in Sveta z dne 11. julija 2007 o pravu, ki se uporablja za nepogodbene obveznosti, razlagati tako, da se pogoji za neposredno tožbo oškodovanke, navedene v prvem vprašanju, zoper obvezno škodno zavarovanje povzročitelja škode presojati v skladu s pravom tretje države, kadar
               
                           —
                        
                        
                           pravni red, ki se uporablja v skladu s pravilom lex loci delicti, v zakonu o zavarovalnih pogodbah določa neposredno tožbo,
                        
                     
                           —
                        
                        
                           stranke zavarovalne pogodbe opravijo izbiro prava v korist pravnega reda tretje države,
                        
                     
                           —
                        
                        
                           se uporablja pravo države, v kateri ima zavarovalec svoj sedež, in
                        
                     
                           —
                        
                        
                           pravni red te države v zakonu o zavarovalnih pogodbah prav tako določa neposredno tožbo?
                        
                     
         
      (1)  UL, posebna izdaja v slovenščini, poglavje 7, zvezek 3, str. 489.
   
      (2)  UL, posebna izdaja v slovenščini, poglavje 7, zvezek 8, str. 160.
   
      (3)  UL, posebna izdaja v slovenščini, poglavje 7, zvezek 5, str. 492.
   
      (4)  UL, posebna izdaja v slovenščini, poglavje 19, zvezek 4, str. 42.
   
      (5)  UL L 199, str. 40.
   
      (6)  UL, posebna izdaja v slovenščini, poglavje 6, zvezek 1, str. 198.